Wikiloc - 67. Senderisme en tren. De l'Argentera a Capçanes per la Mola Colldejou (100 Cims) i Llaberia seguint el GR-7
Senderisme en tren
Senderisme en tren on Wikiloc
67. Senderisme en tren. De l'Argentera a Capçanes per la Mola Colldejou (100 Cims) i Llaberia seguint el GR-7 on Wikiloc

Cruïlla amb el PR C-53

Cruïlla2 del PR C-53

Bifurcació PR i el GR-7

Coll de Guix

Coll Roig

Cruïlla amb el GR-7

Cruïlla del GR-7.3 i variant directa (senyals blaus)

Darrer molí de vent

Els Estrets

Estació de Capçanes

Estació de Duesaigües-L'Argentera (R)

Font de l'Abellar

Font de La Mata

Llaberia

Mola de Colldejou (100 cims)

Portell de Llaberia

Portell de Peiró

Racó de la Sendal

67. Senderisme en tren. De l'Argentera a Capçanes per la Mola Colldejou (100 Cims) i Llaberia seguint el GR-7 - Wikiloc
LA TRAVESSA Enorme travessa que ens portarà a trepitjar la Serra de Llaberia, unes muntanyes poc conegudes però de gran bellesa. La sortida té múltiples al·licients, amb la pujada a l´espectacular Mola de Colldejou (100 Cims) pel canal del Batllet entre les més destacades. A més a més de l’ascensió a un dels 100 cims més espectaculars, també visitarem el no gens menys interessant Portell de Llaberia (un excel·lent mirador de l’altiplà de la Mola de Colldejou) al que pujarem a través del Camí dels Revolts, un sender recuperat recentment que zigzagueja muntanya amunt fins al capdamunt de la collada. La ruta ens portarà tot seguit a Llaberia, poble on podrem visitar un curiós museu, el Museu del Transport a bast. Ja de camí a Capçanes passarem sota les cingles del Tortó i una raconada ombrívola de gran interès, El Racó de la Sendal. Un munt D'al·licients per visitar uns paratges sorprenents. ELS SENDERS Durant tota l’excursió anirem caminant sempre pel sender GR-7 i GR-7.3 tret de la part final fins a Capçanes, que caminarem pel PR-92. Aquest sender de gran recorregut recorre l’est i el sud-est de tota la península ibèrica, des de Gibraltar fins a Andorra. Forma part d’un sender europeu molt més ampli que l’engloba, l’E-4, camí que enllaça França, Suïssa, Alemanya, Àustria, Hongria, Romania, Bulgària, Grècia, Creta i Xipre tot travessant Europa. Així, podem resumir els senders per on caminarem: - Estació – L’Argentera (1,5km): sense marques d’abalisament - L’Argentera–Coll Roig (6,1km): GR-7 - Coll Roig-Mola de Colldejou-Coll de Guix (3,8km): GR-7.3 - Coll de Guix- Cruïlla PR C-53 (10,5km): GR-7 - Cruïlla GR-7/PR-92-Capçanes (3,2km): PR-92 Val a dir també que durant la travessa recorrerem bona part del PR C-88 Ruta del Carrasclet. Aquest és un sender abalisat que connecta Capçanes (població on va néixer aquest guerriller austriacista que dona nom a la ruta) i Reus en una ruta de 74,5km en total. El nostre itinerari és coincident amb la Ruta des del Coll de Guix fins a Capçanes, és a dir, durant els darrers 13,7km de l’excursió. Així mateix trobarem a partir de Llaberia diferents indicacions pròpies de la Ruta dels Dips (veure mapa), ruta en forma de bucles amb sortida i arribada a la població de Pratdip. ELS TRENS - ESTACIÓ DE SORTIDA: Duesaigües-L'Argentera (Rodalies). Situada a mig camí entre les dues poblacions de la que pren el nom, ambdues de la comarca del Baix Camp. Potser més a prop de Duesaigües, tot i que potser més serveis a l'Argentera. Gran edifici de viatgers però sense cap servei. - ESTACIÓ D’ARRIBADA: Capçanes (Rodalies). Situada al nord de petit nucli urbà, pertanyent a la comarca del Priorat. Baixador amb només un petita marquesina per a refugiar-se del mal temps. Potser la màxima dificultat de la ruta sigui l’escassa freqüència de trens de la R15. La línia té una baixa circulació de trens. Només 2/3 trens s´aturen a l’estació de Duesaigües-L’Argentera. El primer tren que surt de Barcelona i que s’atura en aquesta estació ho fa a quarts de set del matí, fet que ens farà matinar força, factor a afegir al cansament propi de la ruta. Podeu consultar tots els horaris a: - Rodalies de Catalunya